NaiveNeuron/SloPal huggingface dataset:
Mihál, Jozef, poslanec NR SR (2012-05-10):
Ďakujem pekne. Pani kolegyňa Nachtmannová, Zákonník práce je v rámci všetkých štandardov, ktoré platia v Európskej únii. Sú rešpektované, samozrejme, všetky smernice, ktoré platia v Európskej únii, ku ktorým sme sa prihlásili, dohovory, MOP a tak ďalej, a tak ďalej. Ak tomu neveríte, máte samozrejme možnosť konzultácií, nemáte v tom určite problém, na ministerstve práce, sekcia práce, je tam napríklad veľmi šikovný riaditeľ, volá sa Jozef Toman, ktorý Zákonník práce písal, túto jeho, takzvanú Mihálovu novelu. Takže môžete s ním všetky tieto aspekty bez problémov prekonzultovať, vrátane tej nočnej práce. Pán predseda sociálneho výboru Podmanický, nečakal som od vás takéto osobné útoky, ale dobre, začínate ma presviedčať, že ako predseda sociálneho výboru zrejme iné argumenty neviete použiť. Ďakujem veľmi pekne za tieto vaše slová. A to je všetko, čo môžem na vašu adresu povedať. A pán poslanec Jasaň, keď niečo robím, tak to robím poriadne. Ako minister práce som to, čo som kritizoval a z čoho som si robil výsmech pred rokom 2010, z neschopnosti vašej prvej Ficovej vlády. Tie diery v zákonoch, ktoré ste tam mali a ktoré ste za štyri roky neboli schopní opraviť, tak ja som za tých osemnásť mesiacov väčšinu z týchto dier zaplátal, vrátane toho, že autori už platia sociálne odvody, ako som tu už dnes spomínal, vrátane toho, že nezmyselne a veľmi štedro nastavené dobrovoľné nemocenské poistenie je dnes konečne nastavené tak, ako má byť. Vy ste za štyri roky čo robili, za éry exministerky Tomanovej? Nič, nič a ešte raz nič. (Potlesk.)
Mihál, Jozef, poslanec NR SR (2014-03-26):
Pán kolega Martvoň, ak by ste pozorne počúvali to, čo som povedal, tak vám nemohlo uniknúť, že som hovoril o podstate veci, a to o tom, že vo vládnej novele je len jedna zásadná zmena, a to zníženie pokút podnikateľom, ktorí si neplnia tie nezmyselné povinnosti, ktoré im ukladá zákon o ochrane osobných údajov v dnešnej podobe. To som niekoľkokrát zdôraznil, a ak ste to nezachytili, tak potom sa pýtam, za čo beriete váš poslanecký plat. A pýtam sa to aj preto, lebo vy ste boli jeden z tých, ktorý tento zákon stlačením tlačítka vlani odsúhlasili, čiže tá zodpovednosť za tie desiatky miliónov škôd, ktoré už nepriznáte naspäť podnikateľskej sfére, to je druhý bod môjho príspevku, ktorý som zdôrazňoval, že tie hospodárske škody sa už stali. To mlieko je už rozliate a do fľaše ho už naspäť nedáte. A za to rozliate mlieko môžete aj vy, pán poslanec Martvoň, a uvidíme, komu čo kto a ako zráta, či v sobotu, či v roku 2016 v parlamentných voľbách.
Ledecký, Vladimír, poslanec NR SR (2023-05-17):
Vážené pani poslankyne, vážení páni poslanci, pán predsedajúci, dovoľte, aby som odôvodnil návrh poslancov Národnej rady Slovenskej republiky Vladimíry Marcinkovej, Vladimíra Ledeckého a Tomáša Lehotského na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, tlač 1484. V súčasnosti podľa platnej legislatívy má žena nárok na materské, ak v posledných dvoch rokoch pred pôrodom bola nemocensky poistená najmenej 270 dní. Ak jej čo i len jeden deň chýbal, tak si to nijak nemôže doplatiť ani zmeniť a nárok nemá. Momentálne mnohé absolventky stredných a vysokých škôl aj v prípade, že sa zamestnajú po škole, nemajú nárok na materské, lebo nespĺňajú zákonom stanovenú podmienky, ako som už spomínal tých 270 dní, ani deň menej. Zároveň náš právny systém nedovoľuje ženám si chýbajúce ani nemocenské poistenie nejakým spôsobom dobrovoľne doplatiť, aby im nárok na materskú vznikol a tak zostávajú bez nej. V iných krajinách Európskej únie pritom je časté, že štúdium sa do nároku na materskú zaratáva ako sústava, sústavná príprava na povolanie. Napríklad vedľajšia Česká republika, Rakúsko a tak ďalej a tak ďalej. Na základe novej navrhovanej úpravy, ktorú predkladáme, sa do doby 270 dní započíta taktiež doba štúdia na strednej alebo vysokej škole považovaná za sústavnú prípravu na povolanie, ak poistenkyňa získala týmto štúdiom príslušný stupeň vzdelania. To znamená, štúdium musí úspešne ukončiť. Upozorňujem, že je nevyhnutné, aby toto štúdium bolo úspešné ukončené a zároveň žena v čase uplatnenia si nároku na materskú bola zamestnaná, tým pádom aj nemocensky poistená. To znamená, že nielenže musí mať ukončené štúdium, ale musí nastúpiť aj do práce a ten zamestnávateľ ju musí, samozrejme, zahlásiť do poisťovne a platiť to poistné. Ale nemusí to byť tých povinných 270 dní, lebo škola sa do toho započítava. Poistenkyňa, ktorá je tehotná alebo ktorá sa stará o narodené dieťa, má nárok na materské, ak v posledných dvoch rokoch pred pôrodom nemocensky bolo poistená najmenej 270 dní. Takže našou snahou je tých, kto úspešne skončí školu, úspešne sa zamestná, aby tých 270 dní bolo aj súčasťou vzdelávania. Ďakujem. Zároveň sa hlásim do rozpravy, kde ešte chcem povedať nejaké iné argumenty k tejto novele.
Šeliga, Juraj, podpredseda NR SR (2020-05-14):
Ďakujem. Poprosím, prezentujme sa a hlasujme. (Hlasovanie.) Prítomných 83 poslancov, za 81 poslancov, proti 2, zdržal a nehlasoval nikto. Tento návrh vlády na skrátené legislatívne konanie prerokuje Národná rada Slovenskej republiky v skrátenom legislatívnom konaní. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov. Tento vládny návrh zákona má (tlač 102). Návrh na jeho pridelenie na prerokovanie výborom je v rozhodnutí č. 95. Poprosím, pána ministra zdravotníctva Krajčího, aby tento vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov , tlač 102.)
Grendel, Gábor, podpredseda NR SR (2021-03-17):
Vážené panie poslankyne, vážení páni poslanci, budeme pogra... pokračovať v prerušenej schôdzi. Najprv procedurálne návrhy. Pani poslankyňa Zemanová, nech sa páči, máte slovo.
Drucker, Tomáš, minister zdravotníctva SR (2016-09-07):
Ďakujem pekne. Vážená pani predsedajúca, vážené panie poslankyne, vážení páni poslanci, dovoľte mi, aby som vám predložil veľmi dôležitý návrh zákona, ktorého cieľom je odstránenie nedostatkov, ku ktorým Európska komisia uplatnila výhrady v odôvodnenom stanovisku č. 2014/4141 zo dňa 26. mája 2016, pre ktoré Európska komisia začala konanie proti Slovenskej republike o porušení zmluvy o fungovaní Európskej únie a ustanovila opatrenia. A zároveň tento návrh zákona ustanovuje opatrenia na zabezpečenie dostupnosti liekov zaradených v zozname kategorizovaných liekov a zároveň zanáša nové opatrenia na zabránenie špekulatívnemu reexportu humánnych liekov, ktoré sú kategorizované. Predloženým návrhom zákona sa ďalej mení aj zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia so zámerom zosúladiť sankcie podľa tohto zákona s inými právnymi deliktmi v zákone o liekoch a zdravotníckych pomôckach. Vážená pani predsedajúca, vážené panie poslankyne, páni poslanci, verím, že tento dôležitý návrh zákona podporíte. Ďakujem pekne.
Mikloško, Jozef, poslanec NR SR (2013-03-26):
Ja nie som teda až tak, ako Lojzko hovorí, dlho v tom parlamente, ale skutočne môžem úprimne povedať, a to aj pánovi poslancovi Matovičovi, že nezvyknem klamať. Ten, kto neklame, si nemusí nič pamätať, lebo nemusí sa obávať, že to povie ináč ako predtým. No ja mám okuliare na čítanie, mám okuliare do diaľky a aj keď tie nosím, som tu skutočne za ten rok niekoho tackajúceho alebo nepríjemne obťažujúceho iných nevidel. A to zopakujem mnohokrát, keď treba. Mne tá imunita nechýba. Ja nerobím žiadne priestupky, ja nerobím ani trestné činy. Ale ja som už o tom povedal, aká je situácia napríklad vo Francúzsku a v iných krajinách, keď si zrušili imunitu a naraz ju potrebovali na niečo iné. Ale to je dlhá téma. Ja napríklad nesúhlasím s pánom poslancom Hlinom, s jeho excesmi, s ktorými vystupuje, ale keď nášho poslanca bijú pelendrekom opakovane, policajti päsťou do brucha, dajú mu putá, vyberú mu šnúrky, na tri hodiny ho zavrú a tak ďalej, vyšetrujú, potom ho pustia, tak toto by sa poslancovi nemalo diať. Dneska on, zajtra ja, pozajtra nejaký poslanec strany SMER na tom tak môže byť. Čiže čo je moc, to je moc. To je asi všetko. Ďakujem pánovi poslancovi Jarjabkovi, ktorý tu už aj tak nie je. Ale budem sa snažiť aj naďalej hovoriť pravdu. (Reakcia z pléna.) A tu si, servus. Už som zabudol, čo som ti chcel povedať, lebo si tu nebol.
Kolíková, Mária, ministerka spravodlivosti SR (2020-03-24):
Pán predseda, ďakujem veľmi pekne za slovo. Vážené pani poslankyne, vážení páni poslanci, ja myslím, že sme v neštandardnej situácii. To, že sme tu s rúškami, s rúškami, s rukavicami, máme tu dezinfekčné prostriedky, neprevzali sme si osvedčenie ako štandardne, v rúškach sme prijímali sľub, s rukavicou sme si potriasali s pánom predsedom, teraz sme v rúškach. Čelíme tomu, že nemáme dostatok ochranných prostriedkov. Čelíme tomu, že nemáme dostatok testov. Čelíme tomu, že ľudia majú obmedzenú slobodu. Čelíme tomu, že môže byť ľuďom bránené v prístupe k spravodlivosti. Čelíme tomu, že môžu byť vykonávané dražby a nemôžu sa vykonávať v riadnom režime. Čelíme tomu, že ľudia si včas neuplatnia svoje práva na súde. Čelíme tomu, že súdy pracujú tiež v obmedzenom režime, čelíme tomu, že súdom nie je jasné, či môžu alebo nemôžu pristúpiť k striktnejším opatreniam v súvislosti s pojednávaním a plynulosťou chodu na súdoch, lebo k tomu potrebujú mať jasnú úpravu zo zákona. Čelíme tomu, že dve kľúčové inštitúcie, ktoré nám vlastne sa zúčastňujú na prístupe k spravodlivosti, a to je Súdna rada, ktorá má inak vo svojej kompetencii aj voľbu predsedu Najvyššieho súdu, v najbližších mesiacoch bude fakticky znefunkčnená s ohľadom na vzdanie sa piatich členov k včerajšku. Čelíme tomu, že Najvyšší súd nebude mať svojho šéfa žiadneho, pretože zákon nerieši situáciu, pretože tam máme obvinenú podpredsedníčku, nemáme tam predsedu a v najbližších dňoch dôjde pravdepodobne úplne k nemožnosti, aby vykonala svoje právomoci, pretože môže byť, môže dôjsť k rozhodnutiu k pozastaveniu výkonu funkcie alebo ja ako ministerka mám na stole jej návrh na prerušenie výkonu funkcie a môžu byť splnené podmienky, ktoré ja musím rešpektovať. To znamená, že áno, v tomto zákone na jednej strane riešime priamo to, aby sme boli priamo chránení, aby sme mali chránené zdravie a život. Riešime tu možnosti ďalej okrem toho, čo som spomenula, prístup k spravodlivosti, riešime priamo možnosť, aby sme umožnili vytvorenie aplikácie, ktorá nás bude priamo chrániť, aby sme vedeli, kde sú infikované osoby, aj tie, ktoré nám to nechcú povedať. S tým súvisí aj právna úprava ohľadom osobných údajov. A že riešime tu aj to, aby boli výnimky pri registri partnerov verejného sektora, aby sme mohli vykonávať verejné obstarávanie veľmi pružne a zabezpečili ochranné prostriedky, ochranné obleky, testery, testy v režime, ktorý nám umožní naozaj ich zabezpečiť pre nás včas, aby sme chránili život a zdravie. To znamená, že v tomto návrhu zákona, ktorý, pre ktorý navrhujem skrátené legislatívne konanie, a ja si uvedomujem, že je to veľmi neštandardné, že je veľmi neštandardné, že tu sedíme po tom, čo sme zložili sľub poslanca, pred tým, ako došlo k predloženiu programového vyhlásenia vlády, pred tým, ako bola v tejto súvislosti vyslovená dôvera vláde, že je to veľmi neštandardné, že prichádzame nielen s návrhom zákona, ale s návrhom zákona... (Prerušenie vystúpenia predsedajúcim.)
Petrák, Ľubomír, poslanec NR SR (2019-05-10):
Gestorský výbor navrhuje, aby sme hlasovali o vrátenom návrhu zákona ako o celku s odporúčaním gestorského výboru schváliť.
Mierna, Anna, poslankyňa NR SR (2022-11-08):
Keďže sme odhlasovali body zo spoločnej správy, dajte hlasovať o tom, že predložený návrh zákona prerokujeme v treťom čítaní ihneď. Pán predseda, dajte hlasovať o návrhu zákona ako celku s prijatými pozmeňujúcimi a doplňujúcimi návrhmi a odporúčaním gestorského výboru schváliť.
Glváč, Martin, podpredseda NR SR (2016-05-20):
Pani poslankyňa Kaščáková.
Danko, Andrej, predseda NR SR (2018-05-22):
Prosím člena výboru pre kultúru a média poslanca Karola Farkašovského, aby informoval Národnú radu o výsledku prerokovania správy vo výbore.
V. Veteška, podpredseda NR SR: (2004-09-08):
Pán poslanec, máte slovo, nech sa páči.
Poliačik, Martin, poslanec NR SR (2014-10-23):
Ďakujem. Alojz, ja pomerne ako dobre rozumiem tomu pozmeňováku aj tej vnútornej logike. Ale jednému nerozumiem, že prečo iba poľnohospodári. Prečo napríklad keď firma, ktorá šije dajme tomu topánky alebo šije ruksaky, alebo štopká, alebo robí ponožky, alebo robí čokoľvek v podstate také malé spotrebné a svojim zamestnancom pred Vianocami by chcela dať dajme tomu ten jeden ruksak do rodiny, alebo by im chcela dať tú bundu alebo tie dupačky, alebo tie ponožky, alebo niečo, prečo oni musia, alebo poskytne zamestnancom zájazd alebo rekreáciu, čokoľvek, prečo oni musia z toho tú daň zaplatiť a zodvodniť to a prečo pre poľnohospodárov to platiť nemá? Ja si viem predstaviť, že nepeňažné odmeny alebo nepeňažné dary alebo nepeňažná podpora od zamestnávateľa do nejakej výšky, ktorú ste stanovili teda na tých 200 eur v pozmeňováku s kolegami zo SMER-u, tak že by to bolo oslobodené od daní a odvodov. Ale po pravde nevidím ani spravodlivosť, ani logiku, ani fér prístup, ak to má byť naozaj iba pre poľnohospodársku výrobu a nemá to byť pre akúkoľvek výrobu. Nehovorím nutne, že v Kii majú dostávať zamestnanci autá, hej, a od toto, sa tých dvesto eur nezmestí. Ale existuje kopec malovýrob kadečoho, kde by mohli tým zamestnancom z vlastnej produkcie niečo dať a týmto spôsobom to nebude možné, respektíve budú musieť stále z toho platiť dane a odvody. A ja tomu po pravde nerozumiem, že prečo taká neférovosť. Ďakujem.
M. Košútová, poslankyňa: (2008-12-03):
Výbor Národnej rady Slovenskej republiky pre pôdohospodárstvo, životné prostredie a ochranu prírody návrh vlády na skrátené legislatívne konanie prerokoval na svojej 46. schôdzi dňa 28. novembra 2008. Výbor svojím uznesením č. 340 z 28. novembra 2008 súhlasil s návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka. Výbor odporúča Národnej rade Slovenskej republiky vysloviť súhlas s prerokovaním vládneho návrhu zákona v skrátenom legislatívnom konaní s tým, že prvé, druhé a tretie čítanie sa uskutoční na 29. schôdzi Národnej rady Slovenskej republiky. Dovoľte, aby som predniesla návrh na uznesenie Národnej rady Slovenskej republiky. Národná rada Slovenskej republiky na návrh vlády Slovenskej republiky súhlasí s tým, že vládny návrh zákona prerokuje v skrátenom legislatívnom konaní na 29. schôdzi Národnej rady Slovenskej republiky. Ďakujem.
Bugár Béla, podpredseda NR SR (2017-12-05):
Prezentujme sa a hlasujme. (Hlasovanie.) Prítomných 136 poslancov, za 65, proti 16, zdržalo sa 55 poslancov. Návrh sme neschválili. Teraz prosím pani poslankyňu Nehézovú, aby uviedla hlasovanie o bode 51 programu v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 777). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 777.)
Hrnčiar, Andrej, podpredseda NR SR (2018-06-18):
Vyhlasujem všeobecnú rozpravu za skončenú. Chce zaujať stanovisko navrhovateľ? Nie. Spravodajca? Takisto nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Mariana Kotlebu, Milana Uhríka, Martina Beluského, Jána Kecskésa a Jany Nehézovej na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov. Návrh zákona má tlač 1021. Návrh na jeho pridelenie na prerokovanie výborom je v rozhodnutí č. 1070. Dávam slovo poslancovi Martinovi Beluskému, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského, Jána Kecskésa a Jany Nehézovej na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov , tlač 1021.)
T. Cabaj, podpredseda NR SR: (2009-11-05):
Druhú otázku overovatelia vyžrebovali pre pani poslankyňu Kláru Sárközy, položila ju ministrovi financií Slovenskej republiky Jánovi Počiatkovi: „Vážený pán minister, tento týždeň Európska banka pre obnovu a rozvoj odporučila Slovensku, aby už nerobilo také časté zmeny v II. pilieri. Aký je váš názor na ich výzvu?“ Nech sa páči, pán minister, odpovedajte.
M. Košútová, poslankyňa: (2008-05-20):
A nebudem sa už vyjadrovať k tomu ako si neustále znásobujete svoj podiel na zverejňovaní zmlúv. Tak to už povedala pani kolegyňa Laššáková, my sme nikdy nemali problém s týmto, aby sa zmluvy zverejňovali. Ja sa len teším na to, keď sa zverejnia zmluvy z predchádzajúcich rokov, čo sa tam dozvieme. A bude to určite, určite zaujímavé čítanie. Ďakujem.
Ďuriš Nicholsonová, Lucia, podpredsedníčka NR SR (2018-06-21):
Pán poslanec Maďarič.
Hrnčiar, Andrej, podpredseda NR SR (2017-03-21):
Končím možnosť nahlásiť sa s faktickými poznámkami. Tri faktické poznámky na vystúpenie pána poslanca. Nech sa páči, pán poslanec Lukáč.
Blaha, Ľuboš, podpredseda NR SR (2024-01-16):
Pani poslankyňa Natália Nash.
Ondruš, Branislav, poslanec NR SR (2011-07-12):
Vyskúšam to najskôr. Malo by to držať, ja som si to už skúšal. (Prerušenie vystúpenia predsedajúcim.)
J. Laššáková, poslankyňa: (2009-09-09):
Ústavnoprávny výbor Národnej rady Slovenskej republiky uznesením z 2. septembra 2009 ma určil za spravodajkyňu k vládnemu návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov. Podľa § 73 ods. 1 zákona o rokovacom poriadku podávam teda v prvom čítaní spravodajskú informáciu. Konštatujem, že vládny návrh zákona z formálnoprávnej stránky spĺňa náležitosti, ktoré sú uvedené v § 67 a v § 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy a pani ministerka ho bližšie odôvodnila. Z dôvodovej správy vyplýva, že návrh prerokovávaného zákona je v súlade s Ústavou Slovenskej republiky, ústavnými zákonmi, zákonmi, medzinárodnými zmluvami, ktorými je Slovenská republika viazaná. Podľa doložky finančných, ekonomických, environmentálnych vplyvov, vplyvov na zamestnanosť a podnikateľské prostredie návrh zákona nebude mať priamy dopad na štátny rozpočet, rozpočty obcí alebo vyšších územných celkov s výnimkou aplikácie jeho ustanovení na spoločnosti s majetkovou účasťou štátu alebo subjektu, ktorý je svojím rozpočtom napojený na verejné zdroje. Prípadné výdavky uhradí príslušný subjekt v rámci schválených limitov rozpočtu verejnej správy. Z doložky tiež vyplýva, že návrh zákona bude mať pozitívny alebo neutrálny vplyv na obyvateľov, hospodárenie podnikateľskej sféry a iných právnických osôb, nebude mať vplyv na životné prostredie, negatívny vplyv na zamestnanosť alebo nezamestnanosť občanov Slovenskej republiky. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu je upravená v práve Európskych spoločenstiev, nie je upravená v práve Európskej únie ani obsiahnutá v judikatúre Súdneho dvora Európskych spoločenstiev alebo súdu prvého stupňa Európskych spoločenstiev. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré  pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada Slovenskej republiky podľa § 73 ods. 3 písm. c) rokovacieho poriadku uzniesla, že odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1178 z 21. júla tohto roku podľa § 74 rokovacieho poriadku navrhujem, aby vládny návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodársku politiku. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 14. októbra a v gestorskom výbore do 16. októbra. Uviedla som spravodajskú informáciu. Prosím, pán podpredseda, otvorte rozpravu. Ďakujem.
Zajac, Pavol, poslanec NR SR (2013-12-03):
Vážený pán podpredseda, pán minister, pán spravodajca, dámy a páni, táto správa, ktorú máme pred sebou, je také vysvedčenie, zrkadlo pre vládu Slovenskej republiky, keďže vyhodnocuje makroekonomický vývoj Slovenskej republiky za rok 2013. Je to prvý rok, keď vláda Roberta Fica si tento rozpočet na rok 2013 pripravovala úplne sama, aj všetky legislatívne opatrenia, ktoré prijala ešte v roku 2012, a prejavujú sa v tomto rozpočte a jeho plnení. Všetky tieto legislatívne opatrenia sa tu naplno prejavujú, a preto túto správu nazývam ako vysvedčenie alebo zrkadlo pre túto správu. A aké je toto zrkadlo a aké je toto vysvedčenie pre túto vládu? Najprv sa dotknem legislatívnych opatrení, lebo aj pán minister pri predchádzajúcom zákone hovoril o tom, že dane sa predsa chudobným nedvíhali. Ešte raz musím zopakovať tak isto ako môj predrečník, dane sa zdvihli pre všetky firmy. Zdvihli sa odvody pre malých živnostníkov. Zdvihli sa, teda zaviedli sa odvody z práce na dohodu. Znepružnil sa Zákonník práce. A poplatky? Povedali, že poplatky, že sa nedvíhali? V minulom roku sme prijali tu zákon, kde sa niekoľkonásobne prijali poplatky pre všetkých občanov Slovenska. (Reakcia predkladateľa.) Pán minister, neskáčte mi do reči, správne poplatky sa dvihli pre všetkých občanov Slovenska. (Reakcia predkladateľa.) Poprosím, nech ma pán minister neprerušuje. Všetky správne poplatky sa dvihli. (Výkriky z pléna. Prerušenie vystúpenia predsedajúcim.)
Hort, Milan, podpredseda NR SR (2011-11-30):
Chcel by som všetkým poslancom, ktorí sa hlásia s faktickými poznámkami, dať taký drobný odkaz, že toto bolo vystúpenie v záverečnom slove po tom, čo som uzatvoril rozpravu, takže pri všetkej úcte k vašej snahe vystupovať, nemôžem vám to dovoliť. Dúfam, že tomu porozumiete. Končím, respektíve prerušujem rokovanie o tomto bode programu. A v súlade so schváleným programom pristúpime k druhému čítaniu o vládnom návrhu zákona, ktorým sa mení a dopĺňa zákon číslo 466/2009 Z. z. o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov a ktorým sa mení a dopĺňa zákon číslo 76/2007 Z. z. o medzinárodnej pomoci a spolupráci pri správe daní a o zmene a doplnení niektorých zákonov . Vládny návrh zákona je pod tlačou 494 a spoločnú správu výborov máte ako tlač 494a. Prosím opätovne pána ministra financií a podpredsedu vlády Ivana Mikloša, aby vládny návrh zákona odôvodnil.
Kollár, Boris, predseda NR SR (2023-03-22):
Prosím, prezentujme sa a hlasujme. (Hlasovanie.) Prítomných 136 poslancov, za 81, proti 1, zdržalo sa 54. Uvedený návrh sme schválili. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom (reakcie v pléne), pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Figeľ, Ján, podpredseda NR SR (2014-07-02):
Dámy a páni, ak súhlasíte, dokončíme tie tri faktické poznámky, aby sme ukončili dialóg alebo výmenu pohľadov a potom mohli pokračovať ďalším vystupujúcim. Nech sa páči, Jozef Bobík.
Bugár, Béla, podpredseda NR SR (2016-04-26):
Pán poslanec Laurenčík.
Bernaťák, Tibor, poslanec NR SR (2018-05-23):
Vážený pán predsedajúci, dovoľujem si vás požiadať, aby presunutý bod č. 33 (tlač 866) o veterinárnej starostlivosti bol prerokovaný ihneď po prerokovaní prebiehajúcej správy, ktorá vlastne teraz beží pod tlačou 902.
Marcinčin, Radovan, poslanec NR SR (2023-05-18):
Ďakujem. Pán predseda, dajte, prosím, hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
M. Číž, podpredseda NR SR: (2007-09-11):
Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, kto sa do rozpravy hlási ústne? Ak nie, uzatváram možnosť podania ústnych prihlášok do rozpravy a zároveň vyhlasujem všeobecnú rozpravu za skončenú a prerušujem rokovanie o tomto bode programu. Teraz, vážené kolegyne, kolegovia, budeme pokračovať... Ďakujem pekne pánovi spravodajcovi. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene a doplnení niektorých zákonov . Tento vládny návrh máte ako tlač 379 a návrh na pridelenie na prerokovanie výborom máte v rozhodnutí predsedu č. 379. Teda opäť prosím pána ministra Miroslava Jureňu, aby vládny návrh zákona uviedol.
Šeliga, Juraj, podpredseda NR SR (2020-12-04):
Ďakujem veľmi pekne, pán spravodajca. Tak aby bolo všetkým zrejmé, hlasujeme v utorok o jedenástej. Prerušujem teda rokovanie o tomto bode programu. A nasledujúcim bodom programu je druhé čítanie o vládnom návrhu zákona o reforme súdnictva. Návrh má tlač 271 a správa výborov má tlač 271a. Chcem sa opýtať, pani ministerka, keď ste tu od rána, či nepotrebujete päť minút prestávku, lebo bude zas dlhá rozprava, predpokladám. (Reakcia ministerky.) Tak vás poprosím, kolegovia, o päťminútovú prestávku, keďže pani ministerka tu bude musieť byť celý čas. (Prestávka.) (Po prestávke.)
Kočiš, Eduard, poslanec NR SR (2021-09-30):
Vďaka za slovo, pán predsedajúci. Pán kolega Pročko, ďakujem za kultúrnu vložku, za teatrálne vystúpenie (reakcia z pléna), kde so vo svojich desiatich minútach mal predovšetkým zhodnotiť nejakým stavom predkladanú správu generálneho prokurátora, ale napriek tejto vašej možno na začiatku dobrej snahe ste skĺzol do takých invektív, že to naozaj nie je vhodné poslanca Národnej rady Slovenskej republiky. Každému ste tu nadával do zlodejov, do mafiánov, do fašistov, do nacistov, len vy ste Boeing lietadlo, proste hrôza. Ak vám niekto povie počas rozpravy, pretože už to nemôže ani vidieť, ani počúvať, že ste debil, naozaj nepove... nemyslí to v zlom. Jednoducho debil, imbecil, idiot, tu sú také výrazy, ktoré sú jednoducho zaknihované, a sú to ľudia, ktorí naozaj nie sú dehonestovaní týmto pomenovaním, ale vo vašom prípade by sa o tom dalo polemizovať. Proste vy ste tu spu... spustil na generálneho prokurátora nejaké, nejaké fatamorgány, boli ste na kultúrnom výbore a neboli ste a povedali a nepovedali, a videli ste Počiatkove video, a aký je to chlap, a prečo ste nezakročili, a koho ste poprepúšťali z väzby. Jednoducho vy ste splietal piate cez deviate, proste IQ šumiacej vŕby a teplého vánku. Proste žiadnym spôsobom, žiadnym normálnym kultivovaným spôsobom ste neokomentoval správu generálneho prokurátora, ktorá je bodom tohto programu. Čiže ja naozaj ľutujem kolegov, ktorí sú príčetní a normálni a správajú sa naozaj slušne, z klubu OĽANO, že takéhoto človeka musia medzi sebou trpieť a musia medzi sebou znášať. Čiže ja sa za pána kolegu Pročka chcem pánovi generálnemu prokurátorovi naozaj ospravedlniť. Pán generálny prokurátor, odpustite mu.
Danko, Andrej, predseda NR SR (2016-04-20):
Ďakujem. Pán poslanec, reakcia na faktické poznámky. Ospravedlňujem sa a verím, že sa spoznáme aj vizuálne. Ďakujem.
P. Paška, predseda NR SR: (2007-10-19):
Pani spravodajkyňa, chcete sa vyjadriť k rozprave. Nie. Prerušujem rokovanie o tomto bode programu. A budeme pokračovať druhým čítaním o vládnom návrhu zákona, ktorým sa mení a dopĺňa zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov v znení neskorších predpisov . Za vládu odôvodní návrh zákona pán minister Štefan Harabin. Je to tlač 378. Š. Harabin, podpredseda vlády a minister spravodlivosti SR: Ďakujem za slovo, pán predseda. Ešte k tej predchádzajúcej časti. Ja som sa skutočne vyjadroval k meritu veci, pretože pán poslanec tu hovoril o tom, že kto hovorí a kto nehovorí pravdu. To je len na vysvetlenie. Jednoducho nemám sa za čo ospravedlňovať.
Hufková, Eva, poslankyňa NR SR (2013-10-18):
Pán predseda, teraz by sme mali pristúpiť k hlasovaniu o bode 16 zo spoločnej správy, avšak nakoľko sme schválili bod 13 zo spoločnej správy, o bode 16 už nemôžeme hlasovať. Preto, pán predseda, odhlasovali sme body zo spoločnej správy a teraz môžeme pristúpiť k hlasovaniu o jednotlivých pozmeňujúcich návrhoch. Prvý pozmeňujúci návrh podal pán poslanec Kondrót, hlasujme o tomto pozmeňovacom návrhu.
V. Palko, minister vnútra SR: (2004-09-22):
Rada Európy identifikovala ako rozhodujúce opatrenia potrebné na dosiahnutie zapojenia sa cudzincov do miestneho života tri oblasti práv, klasické slobody prejavu, zhromažďovania a združovania, účasť cudzincov v miestnych poradných orgánoch a podporu iných inštitucionálnych opatrení a volebné právo vo voľbách miestnych orgánov. Dohovor zohľadňuje rôzny stupeň politických práv, ktoré jednotlivé štáty poskytujú cudzincom, a to tým, že im umožňuje neuplatňovať kapitoly B a C dohovoru týkajúce sa účasti v poradných orgánoch a volebného práva. Tak umožňuje každému štátu prihlásiť sa k obsahu dohovoru bez toho, aby to znamenalo zásah do jeho politického života. Možnosť neuplatňovať uvedené kapitoly nadväzuje na čl. 16 Európskeho dohovoru o ľudských právach a základných slobodách, podľa ktorého nemožno brániť zmluvným stranám pri obmedzovaní politických aktivít cudzincov. Právny poriadok Slovenskej republiky umožňuje uplatňovať všetky tri oblasti práv zahrnuté v predloženom dohovore. Vážené pani poslankyne, vážení páni poslanci, vzhľadom na uvedené skutočnosti odporúčam návrh podporiť. Ďakujem vám za pozornosť.
Ľ. Vážny, minister dopravy, pôšt a telekomunikácií SR: (2007-02-08):
Vláda Slovenskej republiky návrh zákona prerokovala dňa 15. novembra 2006 a prijala k nemu uznesenie č. 963. Cieľom navrhovanej právnej úpravy je transponovať do nášho právneho poriadku Smernicu Európskeho parlamentu a Rady 2004/49/ES z 29. apríla 2004 o bezpečnosti železníc spoločenstva. Transpozičná lehota na prebratie tejto smernice uplynula 30. apríla 2006 a za jej netransponovanie už bolo začaté proti Slovenskej republike konanie formálnym oznámením vo veci netransponovania tejto smernice. Návrh zákona v súlade s uvedenou smernicou v porovnaní s doterajšou právnou úpravou novo upravuje postupy pri vyšetrovaní nehôd v železničnej doprave, upresňuje postupy pri vydávaní bezpečnostného osvedčenia a bezpečnostného povolenia, upravuje systém riadenia bezpečnosti u dopravcov a prevádzkovateľov dráhy, upravuje úlohy ministerstva dopravy, pôšt a telekomunikácií Slovenskej republiky a Úradu pre reguláciu železničnej dopravy vo vzťahu k bezpečnosti železničnej dopravy a obsahuje niektoré legislatívnotechnické a ďalšie úpravy, ktorých potrebu si vyžiadala doterajšia aplikačná prax. Navrhovaná právna úprava nezakladá nároky na štátny rozpočet, rozpočty obcí a vyšších územných celkov a nebude mať dosah ani na verejné financie. Pozmeňujúce a doplňujúce návrhy uvedené v spoločnej správe k návrhu zákona odporúčam schváliť. Vážené pani poslankyne, vážení poslanci, záverom vás žiadam o prijatie predloženého vládneho návrhu zákona a schválenie na postúpenie do ďalšieho konania. Ďakujem za pozornosť.
Fronc, Martin, poslanec NR SR (2012-05-09):
Ďakujem pekne, pani predsedajúca. Pán exminister, hovorili ste o jednej konkrétnej výmene, kde nastúpil človek, ktorý je dokonca, ako som to pochopil, v trestnom konaní. Ja sa chcem opýtať, lebo asi budete lepšie vedieť, mne totižto pripomína to, čo urobila v priebehu dvoch týždňov nová pani ministerka, kobercový nálet. A chcem vedieť, či vôbec zostal nejaký riaditeľ, ktorý bol predtým ešte riaditeľom nemocnice. Ďakujem.
Pellegrini, Peter, podpredseda NR SR (2020-04-02):
Ďakujem pekne. Toto boli všetci, ktorí sa do rozpravy prihlásili písomne. Teraz dám možnosť prihlásiť sa do rozpravy ústne, ale chcem vás informovať ešte o jednej veci, kolegyne, kolegovia. Máme avízo, že vláda chce v skrátenom legislatívnom konaní o malú chvíľu, resp. už doručila a chce, aby sme prerokovali ďalšie tri zákony. Takže by som vás chcel len poprosiť, ide o dôležité témy, samozrejme, len aby ste teda skúsili narábať so svojím časom primerane tak, ako chcete, lebo môže toto plénum zvládnuť tie tri zákony relatívne rýchlo, aj tie ďalšie, alebo tu budeme ešte veľmi dlho. Čo vzhľadom síce na našu silnú imunitu, možno, ako hovorí tuto pán poslanec Osuský, by sme aj mohli zvládnuť, ale chcem vám povedať, že určite čím skôr odtiaľto odídeme, tým lepšie pre nás všetkých, aby sme sa tu aspoň vo väčšine mohli zísť budúci týždeň v stredu alebo štvrtok. Takže to bolo len malé odporúčanie nejakým spôsobom upraviť vašu chuť diskutovať a primerane tomu, čo nás ešte čaká, a prispôsobovať čas svojej rozpravy, lebo nakoľko nekončíme týmito dvoma vecami, čo máme pred sebou, ale ďalšími troma v skrátenom, čo bude trvať vzhľadom na procedúry naozaj asi dlho. Takže kto sa hlási do rozpravy ústne? Prosím, aby ste mi to prepli. Končím možnosť. Šiesti poslanci. Ako prvý vystúpi pán poslanec Kuffa a pripraví sa pán poslanec Gyimesi.
Pellegrini, Peter, predseda NR SR (2015-11-11):
Ďakujem veľmi pekne, pán minister. Poprosím teraz spoločnú spravodajkyňu Leu Grečkovú, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
P. Hrušovský, predseda NR SR: (2003-12-04):
(Hlasovanie.) 136 prítomných, 99 za návrh, 2 proti, 30 sa zdržalo, 5 nehlasovalo. Návrh sme schválili. Prosím, ďalší návrh, pani poslankyňa... Ľ. Navrátilová, poslankyňa: Pán predseda, tým sme vyčerpali všetky návrhy, ktoré odzneli v rozprave. Mám poverenie výboru odporučiť, aby sme prerokovali tento zákon v treťom čítaní, ihneď.
Martvoň, Anton, poslanec NR SR (2015-10-21):
Ďakujem pekne. Pán minister, ja si dovolím iba jedno poukázanie. To vaše vystúpenie, zjavne ste s ním tak prehovorili do mysle opozícii, že pani spravodajkyňa, pani Nicholsonová, sa zobrala a išla hľadať zbytok opozície, ktorý sa podpísal, alebo navrhovateľka išla hľadať zbytok opozície, ktorý sa podpísal pod daný návrh. Ale teraz vážne. V podstate to, čo tu bolo spomenuté, že pán Frešo a náš poslanec. No tak ja neviem, kto sa fotil s pánom Frešom, keď kandidoval na župana a vyslovoval mu podporu. Celá tá časť naľavo ste tam boli, vyslovovali ste mu podporu, a teraz sa tvárite, že nepatrí medzi vás. Frešo je váš župan. Toľko z mojej strany.
Blanár, Juraj, podpredseda NR SR (2021-03-31):
Prezentujte sa a hlasujte o postúpení zákona do tretieho čítania. (Hlasovanie.) Prítomných 139 poslancov, za 134, proti 1, zdržali sa 3, nehlasoval 1. Konštatujem, že sme v treťom čítaní. Otváram rozpravu v treťom čítaní . Kto sa hlási? Konštatujem, že nikto. Uzatváram rozpravu. Pani spravodajkyňa, uveďte hlasovanie.
Paška, Pavol, predseda NR SR (2012-06-28):
Vyhlasujem rozpravu za skončenú. Ešte, pán poslanec Hlina, v záplave slov, ktoré plynuli pri vašom vystúpení, som sa snažil identifikovať snahu o procedurálny návrh? Poprosím vás, prihláste sa a podajte ho z miesta, pretože vystupovali ste ako rečník v rozprave. A je dobré, ak sa formuluje návrh, o ktorom chcete, aby sa hlasovalo, keď ho dávate ako rečník v zrozumiteľnej a písomnej podobe. Mám pocit, že ste tak neučinili. Ale aby ste nemali pocit krivdy, že vám bránime presadiť svoj názor, prihláste sa a podajte procedurálny návrh. A ja o ňom dám určite hlasovať. Takže ešte ale predtým... Pán Kuffa, procedurálny návrh?
Bugár, Béla, podpredseda NR SR (2019-06-19):
Prezentujme sa a hlasujme. (Hlasovanie.) Prítomných 140, za 78, zdržalo sa 62 poslancov. Návrh bol schválený. Prosím pána poslanca Glendu, aby uviedol v druhom čítaní hlasovanie o vládnom návrhu zákona, ktorým sa mení a dopĺňa zákon proti byrokracii, tlač 1421. [Hlasovanie o vládnom návrhu zákona, ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) a ktorým sa menia a dopĺňajú niektoré zákony , tlač 1421.]
Laššáková, Jana, doterajšia podpredsedníčka NR SR (2016-03-23):
Pán poslanec Jaroslav Ridoško.
Bittó Cigániková, Jana, poslankyňa NR SR (2021-12-14):
Dajte, prosím, hlasovať o pozmeňujúcom a doplňujúcom návrhu k návrhu uznesenia Národnej rady SR k vládnemu návrhu zákona o kategorizácii ústavnej zdravotnej starostlivosti a o zmene a doplnení niektorých zákonov, ktorý predložil za skupinu poslancov pán poslanec Valocký.
Tóth, Tibor, poslanec NR SR (2011-12-01):
Ďakujem pekne, pán predsedajúci. Vážené panie poslankyne, páni poslanci, Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona. Národná rada Slovenskej republiky uznesením č. 721 z 30. novembra 2011 pridelila vládny návrh zákona prostredníctvom skráteného legislatívneho konania týmto výborom Národnej rady Slovenskej republiky: Výboru Národnej rady Slovenskej republiky pre financie a rozpočet, ústavnoprávnemu výboru, Výboru Národnej rady Slovenskej republiky pre verejnú správu a regionálny rozvoj. Uvedené výbory prerokovali predmetný návrh zákona v stanovenom termíne. Gestorský výbor nedostal do začiatku rokovania o vládnom návrhu zákona stanoviská poslancov Národnej rady Slovenskej republiky podané v súlade s § 75 ods. 2 zákona č. 350/1996 Z. z. o rokovacom poriadku Národnej rady Slovenskej republiky. K predmetnému návrhu zákona zaujali výbory Národnej rady Slovenskej republiky tieto stanoviská. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi: výbor pre financie a rozpočet a ústavnoprávny výbor. Odporúčanie pre Národnú radu Slovenskej republiky návrh schváliť: Výbor Národnej rady pre verejnú správu a regionálny rozvoj. Z uznesení výborov Národnej rady Slovenskej republiky vyplynuli pozmeňujúce a doplňujúce návrhy, spolu je ich šesť. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto. O bode spoločnej správy č. 1, 2, 3, 4, 5, 6 hlasovať s návrhom gestorského výboru schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon o dani z príjmov a zákon o rozpočtovom určení výnosu dane z príjmov územnej samosprávy, odporúča Národnej rade Slovenskej republiky predmetný vládny návrh zákona schváliť s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky o tomto vládnom návrhu zákona bola schválená uznesením gestorského výboru č. 310 z 1. decembra 2011. Výbor určil mňa za spoločného spravodajcu výborov. Súčasne ma poveril, po prvé, predniesť spoločnú správu výborov na schôdzi Národnej rady Slovenskej republiky, po druhé, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona ihneď po skončení rozpravy k nemu. Ďakujem, otvorte, prosím, diskusiu.
Pellegrini, Peter, predseda NR SR (2023-12-06):
Ďakujem veľmi pekne. Na vaše vystúpenie neevidujem žiadnu faktickú poznámku. Ďalší v rozprave pán poslanec Gröhling. Nie je v sále, prepadá mu poradie. Pán poslanec Šmilňák, nech sa páči.
Blanár, Juraj, podpredseda NR SR (2020-11-25):
Ďakujem aj ja. Ďalšia v poradí pani poslankyňa Kozelová. Nech sa páči.
Paška, Pavol, predseda NR SR (2013-10-16):
Hlasujeme. (Hlasovanie.) 141 prítomných, 83 za, 46 proti, 12 sa zdržalo. Návrh zákona sme postúpili do druhého čítania. Ďalej.
Kollár, Miroslav, poslanec NR SR (2021-09-17):
Vážené kolegyne, kolegovia, ja budem hovoriť len krátko a budem hovoriť hlavne ako primátor mesta a zriaďovateľ škôl a školských zariadení. Ja chcem poďakovať predkladateľkám za predloženie tohto návrhu zákona, pretože zhodou okolností tento týždeň sme mali v meste pani Stavrovskú, komisárku pre osoby so zdravotným postihnutím. Prechádzali sme si aj naše zariadenia. Bavili sme sa o tom, že môžeme sa my ako zriaďovatelia škôl a školských zariadení snažiť o zlepšovanie prístupu ku vzdelaniu deťom so zdravotnými problémami, ale má to svoje limity. Jedna, samozrejme, jedna vec sú finančné limity najmä pri tých asistentoch učiteľov (zaznievanie gongu) a druhé sú aj zákonné a odborné limity pri pomoci deťom, ktoré potrebujú aj počas dňa nejaký typ zdravotnej starostlivosti a týmto návrhom zákona sa táto bariéra, aspoň legislatívna odstraňuje. Samozrejme, ako zriaďovateľ si uvedomujem, že to bude spojené s finančnými nárokmi a pevne verím, že budú vytvorené mechanizmy, ktoré nezaťažia tie súčasné rozpočty škôl, pretože jednoducho tie sú, samozrejme, napäté. To, čo si ja viem predstaviť, že my vieme ako zriaďovatelia vytvoriť tie materiálne podmienky, samozrejme, financovať, financovať mzdy tých zdravotníkov v rámci súčasných rozpočtov, keby sa s nimi nepočítalo, nie je možné a jednoduché. Preto verím, že vznikne aj finančný mechanizmus, ktorý nám umožní financovať tieto potreby. Chápem to tak, že na začiatku to bude asi nejaký počet pilotných projektov, ktoré, verím, sa osvedčia a v rýchlom čase sa nájdu zdroje napriek tomu, že rozumiem správam o verejných financiách, ale ak máme niekde hľadať peniaze na zmysluplné využitie na pomoc našim deťom a sprístupnenie vzdelávania aj tým, ktorí inak môžu mať problém, tak toto je tá správna cesta. Ešte raz ďakujem predkladateľkám a podporím tento zákon.
Danko, Andrej, podpredseda NR SR (2023-12-14):
Poslanec Dej.
Žiga, Peter, podpredseda NR SR (2023-11-29):
Ďalším vystupujú... ďalším vystupujúcim v rozprave je pán poslanec Mikulec.
Brocka, Július, poslanec NR SR (2013-06-20):
Pán poslanec Daniš, hovoríte, že som úplne mimo. Beriem to tak, že vás to tak, moje vystúpenie, podráždilo, že ste sa tak vytočili do vývrtky. Ja si myslím, pán kolega, že nie ja som mimo. Ja som na číslach ministerských ukázal, že to nie je pravda, ten záver, ktorý urobilo ministerstvo z výsledkov kontrol, že je na Slovensku viac čiernej práce. Z výsledkov kontrol ministerstva sociálnych vecí alebo Národného inšpektorátu práce je iné zrejmé, že je čiernej práce menej. Súhlasím s vami, že asi sa tie kontroly robia zle. A preto si myslím, že vy by ste sa možno viac uplatnili na tom Národnom inšpektoráte práce, keď viete, ako by sa to malo lepšie robiť, a potom by nebolo treba viac kontrolórov zamestnávať na inšpektorátoch práce. O sto, o dvesto, ja neviem, tisíc bude dosť? Pán kolega, nie som mimo. Naozaj nie som mimo. Toto nie je cesta k vyššej zamestnanosti na Slovensku. Pokuty do 200 000 eur, pán kolega, sú dostatočne veľké aj s tými ďalšími sankciami, že päť rokov sa takýto zamestnávateľ nebude môcť uchádzať o štátnu zákazku. Nebude môcť byť príjemcom štátnej pomoci. Čiže toto nie je správny smer alebo cesta, zvyšovaním sankcií v tejto oblasti. Sú dosť silné. Súhlasím s vami, asi tie kontroly nie sú efektívne, alebo to zle robia. Čiže mohli by ste ponúknuť aj pánu ministrovi svoje skúsenosti, že ako by to mohli robiť lepšie na tých zlých a nepoctivých. Ale takto trestáte poctivých alebo tých, čo chcú zamestnávať.
Žiga, Peter, podpredseda NR SR (2023-12-19):
S reakciou na faktické poznámky pán poslanec Dubéci.
Danko, Andrej, podpredseda NR SR (2024-02-06):
S reakciou poslanec Hargaš.
Viskupič, Jozef, poslanec NR SR (2014-12-10):
Počúval som tu niekoľko tvojich prejavov a teraz mám trošičku strach, aj keď viem, že to nebude tak, ako keby si bol trošku rezignovaný. A hovoril si, asi tri alebo štyrikrát si mávol rukou. A myslím si, že nie je čas proste na mávanie rukou. A viem, že si jeden z tých, ktorí ak sa do niečoho zahryznú, tak to pôjde ďalej. Preto aj v tomto duchu sa chcem poďakovať obom kolegyniam, ktoré predkladajú tento návrh zákona, pretože tieto maličké kamienky tej mozaiky tú spoločnosť vedia potlačiť ďalej. Mňa v tomto duchu, tak ako si hovoril o tých námestiach o tej pamäti, o ÚPN, o zabúdaní histórie, napadajú dva výroky, snáď mi pán profesor Kuklica odpustí, keďže budú v latinčine. A jeden z nich hovorí: Honeste vivere, alterum non laedere, suum cuique tribuere. (Čestne žiť, nikomu neškodiť a dať každému, čo jeho jest.) To je aj zmyslom tohto návrhu, pretože sa vraví: Fiat iustitia pereat mundus. (Čiže spravodlivosť nakoniec zvíťazí, aj keď celý svet padne.) Preto si myslím, že predkladanie tohto návrhu zákona dokola hrabe niekde. A to sa volá svedomie. Ak sa raz svedomie 76 ľudí sediacich v tomto pléne pohne, tak predpokladám, že nikto nebude mať nič proti tomu, ak odškodníme obete a potrestáme vinníkov. Toto je zmyslom návrhu zákona. Ďakujem.
Vaľová, Jana, poslankyňa NR SR (2017-11-28):
Ďakujem veľmi pekne. Vážené kolegyne, ja naozaj tak dosť často počúvam, samozrejme, treba upozorniť, ak sú veci vážne, ak sú nejaké negatívne sociálne dopady na deti, ak sa niečo deje, ale ja si myslím, že, samozrejme, každé jedno dieťa, každý jeden život je potrebný, ale niekedy to považujem za účelové, až hystériu. Ja som si pozrela, viete nebudem hovoriť, že pán minister nedokáže ochrániť deti. Ale veď ochrana detí neni tu dnes, že je minister 6 rokov, ale veď.... (Reakcia z pléna.) Pani, nevykrikujete na mňa, pani kolegyňa, ja som na vás nekričala. Ale veď predsa jednoducho si povedzme na rovinu, že ako to je, veď, veď to sa každý zákon, všetko sa vyvíja. Veď tu boli vlády aj predtým, aj teraz a každý sa snaží priniesť niečo dobré. Či snáď si myslíte, že minister sa snaží ubližovať deťom? (Reakcie z pléna.) Niečo vám poviem... (Prerušenie vystúpenia predsedajúcim.)
Hreha, Štefan, poslanec NR SR (2013-05-28):
Ďakujem. Pán predseda, dajte, prosím, hlasovať o tom, že Národná rada Slovenskej republiky berie na vedomie Správu o výsledku kontrolnej činnosti Najvyššieho kontrolného úradu Slovenskej republiky za rok 2012 (tlač 446).
Naď, Jaroslav, dočasne poverený minister obrany SR (2023-03-15):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, teda na druhé čítanie predkladám vládny návrh zákona, ktorým sa mení a dopĺňa zákon č. 570/2005 z brannej povinnosti a o zmene a doplnení niektorých zákonov v znení neskorších predpisov. Cieľom návrhu zákona je zlepšenie stavu aktívnych záloh zaradením mladších ročníkov občanov z radov registrovaných občanov do aktívnych záloh a tiež úpravou podmienok a zaraďovanie do aktívnych záloh profesionálnych vojakov po skončení štátnej služby prepustením zo služobného pomeru za predpokladu trvania ich brannej povinnosti, čím sa aktívne zálohy posilnia vycvičenými vojakmi s vysokou úrovňou pripravenosti. Návrhom zákona sa zároveň upravuje odmeňovanie vojaka mimoriadnej služby s prihliadnutím na náročnosť výkonu vojenského povolania počas mimoriadnej služby a upravuje sa okruh osôb, ktoré môžu požiadať o povolenie nosiť vojenskú rovnošatu, a súčasne sa upravuje aj opravujú aj podmienky, ktoré umožnia povolenie na nosenie vojenskej rovnošaty zrušiť. V článkoch II až VI sa upravujú súvisiace právne predpisy. Účinnosť zákona sa navrhuje od 1. mája 2023. S pozmeňujúcimi a doplňujúcimi návrhmi uvedenými v spoločnej správe výborov súhlasím. Vážený pán predsedajúci, vážené panie poslankyne, páni poslanci, dovoľujem si vás požiadať o prerokovanie a schválenie vládneho návrhu zákona. Ďakujem veľmi pekne.